U skladu s odredbama članka 11. Zakona o poticanju razvoja malog gospodarstva („Narodne novine“, broj 29/02, 63/07, 53/12 , 56/13 i 121/16.) te članka 34. Statuta Općine Viškovo („Službene novine Općine Viškovo“, broj 3/18., 2/20. i 4/21.), Općinsko vijeće Općine Viškovo na \_\_\_\_\_. sjednici održanoj \_\_\_\_\_\_\_\_\_\_ 2022. godine donijelo je

**II. Izmjene i dopune Programa**

**poticanja razvoja gospodarstva i smanjenja nezaposlenosti**

Članak 1.

U Programu poticanja razvoja gospodarstva i smanjenja nezaposlenosti ("Službene novine Općine Viškovo" br. 14/20 i 16/21. – u daljnjem tekstu: Program) u članku 5. iza točke 10. dodaje se nova točka 11. koja glasi:

„11. potpora za redovni rad ordinacija primarne zdravstvene zaštite iz obveznog zdravstvenog osiguranja za djelatnost zdravstvene zaštite predškolske djece i zdravstvene zaštite,“.

Dosadašnja točka 11. postaje točka 12.

Članak 2.

Ispod članka 15. Programa, dodaje se naslov koji glasi:

„Potpora za redovni rad ordinacija primarne zdravstvene zaštite iz obveznog zdravstvenog osiguranja za djelatnost zdravstvene zaštite predškolske djece i zdravstvene zaštite“.

Članak 3.

Iza članka 15. Programa dodaje se novi članak 15a. koji glasi:

„ Korisnici:

* poduzetnici iz članka 3., uz uvjet da provode primarnu zdravstvenu zaštitu iz obveznog osiguranja za djelatnost zdravstvene zaštite predškolske djece i zdravstvene zaštite žena na području Općine Viškovo

Namjena:

* dodijeljene potpore se mogu koristiti za troškove rada ordinacije. Korisnik ostvaruje pravo na ove potpore samo jedanput.

Iznos potpore:

1. bespovratna sredstva u visini od 60.000 jednokratno te
2. bespovratna mjesečna potpora u trajanju od 12 mjeseci u kontinuitetu u visini ostvarenog manjka prihoda nad prihvatljivim rashodima ordinacije za prethodni mjesec, umanjena za eventualne mjesečne viškove prihoda (iz kojih se izuzima iznos potpora navedena pod a) u visini 60.000 kuna) nad prihvatljivim rashodima ordinacije ostvarene u razdoblju trajanja potpore. Rashodi za nabavu dugotrajne imovine nisu prihvatljivi.“

Članak 4.

Ove II. Izmjene i dopune Programa poticanja razvoja gospodarstva i smanjenja nezaposlenosti objavit će se u “Službenim novinama Općine Viškovo“, a stupaju na snagu danom objave.

KLASA: \_\_\_\_\_\_\_\_\_\_\_\_\_\_\_\_

URBROJ: 2170-35-04/03-22-\_\_\_

Viškovo, \_\_\_\_\_\_\_\_\_\_\_\_\_\_ 2022. godine

OPĆINSKO VIJEĆE OPĆINE VIŠKOVO

 Predsjednik Općinskog vijeća

 Bojan Kurelić

**Obrazloženje**

**II. Izmjene i dopune Programa**

**poticanja razvoja gospodarstva i smanjenja nezaposlenosti**

Općinsko vijeće Općine Viškovo je na 44. sjednici održanoj 17. prosinca 2020. godine donijelo je Program poticanja razvoja gospodarstva i smanjenja nezaposlenosti, a koja je objavljena u Službenim novinama Općine Viškovo broj 14/20.

Zakonom o poticanju razvoja malog gospodarstva ostavljena je, između ostalog, jedinicama lokalne samouprave mogućnost izrade vlastitih programa poticajnih mjera stoga je temeljem istih odredbi usvojen i donesen Program poticanja razvoja gospodarstva i smanjenja nezaposlenosti čime se utječe i doprinosi jačanju konkurentnosti poduzetnika na tržištu, poticanju investicija te ulaganju u proizvodne procese i marketing, potiče zapošljavanja i samozapošljavanja, potiče pokretanje novih poslovnih procesa te osiguravaju dostupnijih izvora financiranja aktivnosti vezanih uz poslovne procese poduzetnika.

Programom je do sada predviđeno jedanaest mjera za poticanje razvoja gospodarstva i smanjenje nezaposlenosti, a koje su namijenjene subjektima malog gospodarstva utvrđenim Zakonom o poticanju razvoja malog gospodarstva te koje se smatraju potporama male vrijednosti.

Ovim II. Izmjenama i dopunama Programa dodaje se još jedna nova mjera za poticanje razvoja gospodarstva i smanjenje nezaposlenosti, a koja se odnosi na potporu za redovni rad ordinacija primarne zdravstvene zaštite iz obveznog zdravstvenog osiguranja za djelatnost zdravstvene zaštite predškolske djece i zdravstvene zaštite.

 Općinska načelnica:

 Sanja Udović, dipl. oec.